Lav et referat af nedenstående tekst:

Tekst:
Skal man tro anklageskriftet, så har en 41-årig mand fra Nørresundby tilbage i 2021 haft mere end travlt med at tanke benzin og diesel på et stjålet tankkort. Politiet mener nemlig, at manden har tanket op hele 53 gange i løbet af blot 76 dage. Altsammen på et tankkort, der ikke var hans. Ifølge anklageskriftet startede bedrageriet 31. januar 2021 kl. 12.55, da manden tankede 42,47 liter diesel til en værdi af 388,18 kroner på en tankstation i Frederikshavn. Og det sluttede 16. april 2021 kl. 09.28, da han tankede 24,06 liter diesel til en værdi af 215,10 kroner på en tankstation i Brønderslev. For flere tusind kroner Imellem de to dage tankede han yderligere 51 gange på tankstationer i Brønderslev, Nørresundby, Frederikshavn og Vadum, så bedrageriet ifølge politiet i alt løb op i godt 47.000 kroner. Sagen skal efter planen for retten i Aalborg mandag, og før sagens start fremgår det ikke, hvordan manden forholder sig til politiets anklager.

Referat:
Der blev tanket for over 40.000 kroner, da en mand gik på benzinjagt med et stjålet tankkort.